IFFI-ઇન્ડિયન ફિલ્મ ફેસ્ટિવલ ઓફ ઇન્ડિયા માટે આ વર્ષ ખૂબ શાનદાર રહ્યું છે. આ વખતે ફિલ્મ ફેસ્ટિવલમાં એક એકથી ચડિયાતી ફિલ્મો જોવા મળી છે, તો કેટલીક ફિલ્મોને કારણે વિવાદ પણ સર્જાયો હતો. આ ફિલ્મ ફેસ્ટિવલમાં ભાગ લેવા માટે મોટી સંખ્યામાં બોલિવૂડ હસ્તીઓ ગોવા પહોંચી હતી. મંગળવારે આઇએફએફઆઇની ક્લોઝિંગ સેરેમની હતી. આ કાર્યક્રમમાં બોલિવૂડના ખેલાડી અક્ષય કુમાર સ્પેશ્યલ ગેસ્ટ હતા. આ અંગે વાત કરતા અક્ષય કુમારે કહ્યું હતું કે, IFFI 2017 સિને પ્રેમીઓ પર છાપ પાડવામાં સફળ રહ્યો છે. આ ફેસ્ટવિલ 22 નવેમ્બરથી ગોવામાં શરૂ થયો હતો.